ЗэгурыIуэныгъэр лъабжьэ хуохъу
КъБР-м и Правительствэм къыщащтащ УФ-м къэрал лъэпкъ политикэмкIэ и стратегиер 2013-2015 гъэхэм Къэбэрдей-Балъкъэр Республикэм щыгъэзэщIэным ехьэлIауэ екIуэкIыну Iуэхугъуэхэр.
Министр Къумахуэ Мухьэдин КъБР-м хъыбарегъащIэ IэнатIэхэмкIэ, жылагъуэ, дин зэгухьэныгъэхэм ядэлэжьэнымкIэ и министр Къумахуэ Мухьэдин зэрыжиIамкIэ, а Iуэхугъуэхэр хуэунэтIауэ щытынущ КъБР-м щыпсэу лъэпкъхэм я бзэм, щэнхабзэм зегъэужьыным, я псэкупсэ къулеягъыр гъэбэгъуэным, лъэпкъ зэмылIэужьыгъуэхэм я зэхуаку дэлъ зэгурыIуэныгъэр гъэбыдэным, со-циально-экономикэ Iэмал нэхъыбэ къызэгъэпэщыным, хамэ къэрал щыпсэу ди хэкуэгъухэм защIэгъэкъуэным, Урысейм къыхуаIэ зэпыщIэныгъэр егъэфIэкIуэным.
Зэхалъхьа планым хохьэ лъэпкъхэм я зэхущытыкIэр зэпIэзэрыту щытыным, абы ехьэлIа социологие къэхутэныгъэхэр егъэкIуэкIыным, хьэрычэт Iуэхум емыпха зэгухьэныгъэхэм — щэнхабзэ центрхэм, дин зэгухьэныгъэхэм, щIалэгъуалэ зэщIэхъееныгъэхэм — мылъкукIэ защIэгъэкъуэным, иужьрей илъэсхэм цIэрыIуэ хъуа «Куначество» щIалэгъуалэ проектым ехьэлIа щIыналъэ программэхэр.
КъБР-м и Iэтащхьэмрэ Правительствэмрэ
я пресс-IуэхущIапIэ.
